CELEX: 62018TN0592
Language: sk
Date: 2018-09-28 00:00:00
Title: Vec T-592/18: Žaloba podaná 28. septembra 2018 – Wywiał-Prząda/Komisia

26.11.2018   
            
            
               SK
            
            
               Úradný vestník Európskej únie
            
            
               C 427/98
            
         
      Žaloba podaná 28. septembra 2018 – Wywiał-Prząda/Komisia
      (Vec T-592/18)
      (2018/C 427/129)
      Jazyk konania: francúzština
      
         Účastníci konania
      
      
         Žalobkyňa: Katarzyna Wywiał-Prząda (Wezembeek-Oppem, Belgicko) (v zastúpení: S. Orlandi a T. Martin, avocats)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd
      určil a rozhodol, že:
      
                  —
               
               
                  rozhodnutie z 23. novembra 2017, ktorým sa zamietol jej nárok na príspevok na expatriáciu sa zrušuje,
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza dva žalobné dôvody.
      
                  1.
               
               
                  Prvý žalobný dôvod, uvedený v prvom rade a založený na porušení článku 4 ods. 1 písm. a) prílohy VII Služobného poriadku úradníkov Európskej únie, vyloženého rozsudkom z 21. júna 2007, Komisia/Hosman-Chevalier (C-424/05 P, EU:C:2007:367), pretože obdobie, počas ktorého mala bydlisko v Belgicku počas referenčného obdobia, v ktorom mala diplomatické postavenie, treba považovať za situáciu „vyplývajúcu z práce vykonanej pre iný štát alebo pre medzinárodnú organizáciu“.
               
            
                  2.
               
               
                  Druhý žalobný dôvod, uvedený subsidiárne pre prípad, že toto obdobie nemožno nezohľadniť, založený na porušení článku 4 ods. 1 písm. a) prílohy VII Služobného poriadku úradníkov Európskej únie, pretože v každom prípade treba dospieť k záveru, že počas tohto referenčného obdobia nemala v úmysle, aby jej prítomnosť na území Belgicka, ktorá bola nerozlučne spojená s diplomatickou misiou jej manžela, nadobudla stály charakter, ktorý je vlastný pojmu obvyklý pobyt.